als_Latn dik_Latn sag_Latn
“Politikanët shqiptarë po shndërrohen në kërcënim për paqen dhe stabilitetin në Ballkan dhe në Evropë”, është kjo deklarata e ministrit të jashtëm serb Ivica Dacic, vetëm pak ditë pasi kryeministri shqiptar Edi Rama u shpreh për revistën ‘Politico’ se, nëse BE zbeh mundësitë për anëtarësim atëherë bashkimi Kosovë-Shqipëri nuk mund të ndalet.
“Deklaratat e koordinuara të Ramës, Thacit dhe Jonuz Musliut tregojnë se qëllimi i shqiptarëve është krijimi i Shqipërisë së Madhe. A do të reagojë BE, SHBA dhe Britania? Nëse ato nuk reagojnë tani do të jenë përgjegjëse për pasojat”, u shpreh Dacic.
Ai shtoi se shqiptarët duhet të kenë kujdes me deklaratat e tyre.
“Serbia nuk po provokon, por nuk ka frikë askënd. Për fat të mirë e gjithë kjo është një ëndërr. Megjithatë eksperienca na ka mësuar se rruga që të çon nga ëndrra në një makth është e shkurtër”, shprehet ministri serb vetëm një ditë një ditë para vizitës në Bruksel.
Rusia: Perëndimi të mos hesht para deklaratave të politikanëve shqiptarë
Por deklaratat e kryeministrit shqiptar kanë shkaktuar shqetësim edhe tek ministria e jashtme ruse e cila i cilëson si përpjekje për të destabilizuar Evropën Juglindore duke qëndruar në të njëjtën linjë si ministri serb.
Ministria e jashtme ruse po ashtu kërkon që SHBA dhe BE të mos hesht dhe të japin një përgjigje të duhur.
Ministria jashtme ruse shprehet se është e nevojshme që komuniteti ndërkomëbtar të shprehet se është e papranueshme që politikanët shqiptarë dhe jo vetmë të deklarojnë pretendime territorial, dhe rishikim të kufijve. Në reagim thuhet se ministria bën thirrje që partenerët perëndimorë të veprojnë në bazë të të drejtës ndërkomëbatre dhe të mos përdorin standarte të dyfishta.
als_Latn als_Latn als_Latn als_Latn als_Latn als_Latn als_Latn als_Latn